慈林講師頂相
作者：釋紹曇
朝代：宋

paragraphs: 氣宇兮春溫，風標兮凜然。
律虎出林兮，裂破開遮持犯。
經龍攪海兮，探窮頓漸偏圓。
句法清新兮，吟徹山莊梅竹。
胸襟妙藴兮，包羅丘壑風烟。
友縉紳兮，非權門炙手。
荷佛法兮，思重負赬肩。
煨芋香兮，無心收涕。
卧雲深兮，豈意朝天。
邈真容兮，明鏡繪像。
付箕裘兮，神珠藏淵。
夫是之謂慈林克家之子，真鸞膠而續絃者也。